Էլեկտրոնային առողջապահությունը հանդիսանում է 21-րդ դարի առողջապահական ոլորտի արդյունավետ գործունեության կարևորագույն հիմքը: Էլ-Առողջապահությունը Հայաստանում, ինչպես նաև ամբողջ աշխարհում, նպատակաուղղված է զարգացնել առողջապահական համակարգը` բարելավելով վերջինիս որակը, հասանելիությունն և արդյունավետությունը տեղեկատվական համակարգերի միջոցով: ՀՀ-ում առողջապահության ոլորտում միասնական տեղեկատվական համակարգի ներդրումը նախատեսում է առողջապահության համակարգի համապարփակ բարեփոխում՝ տեղեկատվական և հեռահաղորդակցության ժամանակակից տեխնոլոգիաների ներդրման միջոցով, ինչը հնարավորություն կտա հասարակությանը մատուցել բարձրորակ, անվտանգ, հասանելի և մատչելի բժշկական ծառայություններ: